[pic] | EUROPA-KOMMISSIONEN |

Bruxelles, den 11.5.2010

KOM(2010)230 endelig

2010/0123 (NLE)

Forslag til

RÅDETS AFGØRELSE

om den holdning, som Det Blandede EØS-Udvalg skal indtage, til en ændring af protokol 31 til EØS-aftalen om samarbejde på særlige områder ud over de fire friheder (budgetposter)

BEGRUNDELSE

1. Protokol 31 til EØS-aftalen indeholder særlige bestemmelser om samarbejdet mellem Fællesskabet og EØS-/EFTA-staterne på særlige områder ud over de fire friheder.

2. Udkastet til Det Blandede EØS-udvalgs afgørelse, der er vedlagt forslaget til Rådets afgørelse, har til formål at ændre protokol 31, således at samarbejdet mellem de kontraherende parter om EU-aktioner, der finansieres over Unionens almindelige budget, vedrørende det indre markeds gennemførelse, funktionsmåde og udvikling fortsættes efter den 31. december 2009. Det drejer sig om følgende budgetposter:12.01.04.01 Gennemførelse og udvikling af det indre marked – udgifter til den administrative forvaltning.12.02.01 Gennemførelse og udvikling af det indre marked.02.03.01 Det indre markeds funktion og udvikling, navnlig med hensyn til forhåndsmeddelelser, certificering og indbyrdes tilnærmelse mellem sektorer.02.01.04.01 Det indre markeds funktion og udvikling, navnlig med hensyn til forhåndsmeddelelser, certificering og indbyrdes tilnærmelse mellem sektorer – udgifter til den administrative forvaltning.

3. I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet Unionens holdning til sådanne afgørelser efter forslag fra Kommissionen.

4. Udkastet til Det Blandede EØS-udvalgs afgørelse forelægges Rådet til godkendelse som Unionens holdning. Kommissionen håber, at den ved førstkommende lejlighed kan fremlægge det for Det Blandede EØS-udvalg.

2010/0123 (NLE)

Forslag til

RÅDETS AFGØRELSE

om den holdning, som Det Blandede EØS-udvalg skal indtage til en ændring af protokol 31 til EØS-aftalen om samarbejde inden for særlige områder uden for de fire friheder (budgetposter)

RÅDET FOR DEN EUROPÆISKE UNION HAR -

under henvisning til Traktaten om Den Europæiske Unions Funktionsmåde, særlig artikel 218, stk. 9, og artikel 114,

under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde[1], særlig artikel 1, stk. 3,

efter forslag fra Kommissionen, og

ud fra følgende betragtninger:

(1) Protokol 31 til EØS-aftalen indeholder særlige bestemmelser om samarbejdet mellem Fællesskabet og EØS-/EFTA-staterne på særlige områder ud over de fire friheder.

(2) Samarbejdet mellem de kontraherende parter om EU-aktioner, der finansieres over Unionens almindelige budget, vedrørende det indre markeds gennemførelse, funktionsmåde og udvikling bør fortsættes efter den 31. december 2009. Det drejer sig om følgende budgetposter:12.01.04.01 Gennemførelse og udvikling af det indre marked – udgifter til den administrative forvaltning. 12.02.01 Gennemførelse og udvikling af det indre marked. 02.03.01 Det indre markeds funktion og udvikling, navnlig med hensyn til forhåndsmeddelelser, certificering og indbyrdes tilnærmelse mellem sektorer. 02.01.04.01 Det indre markeds funktion og udvikling, navnlig med hensyn til forhåndsmeddelelser, certificering og indbyrdes tilnærmelse mellem sektorer – udgifter til den administrative forvaltning.

(3) Det er derfor nødvendigt at ændre protokol 31,

TRUFFET DENNE AFGØRELSE:

Eneste artikel

Den holdning, der skal indtages af Det Blandede EØS-udvalg til den påtænkte ændring af protokol 31 til EØS-aftalen om samarbejde inden for særlige områder uden for de fire friheder, er fastlagt i bilaget til denne afgørelse.

Udfærdiget i Bruxelles, den

På Rådets vegne

Formand

BILAG Udkast

DET BLANDEDE EØS-UDVALGS AFGØRELSE nr.

af

ændring af protokol 31 til EØS-aftalen om samarbejde inden for særlige områder uden for de fire friheder

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 86 og 98, og

ud fra følgende betragtninger:

1. Protokol 31 til aftalen blev ændret ved Det Blandede EØS-udvalgs afgørelse nr. …/… af …[2].

2. Samarbejdet mellem de kontraherende parter om EU-aktioner, der finansieres over Unionens almindelige budget, vedrørende det indre markeds gennemførelse, funktionsmåde og udvikling, bør fortsættes.

3. Protokol 31 til aftalen bør ændres for at fortsætte dette udvidede samarbejde efter den 31. december 2009 -

TRUFFET DENNE AFGØRELSE:

Artikel 1

Følgende indsættes i artikel 7 til aftalen:

1. Ordene "år 2004, 2005, 2006, 2007, 2008 og 2009" i stk. 6 erstattes af ordene "2004, 2005, 2006, 2007, 2008, 2009 og 2010".

2. Ordene "år 2006, 2007, 2008 og 2009" i stk. 7 erstattes af ordene "år 2006, 2007, 2008, 2009 og 2010".

3. Ordene "år 2008 og 2009" i stk. 8 erstattes af ordene "år 2008, 2009 og 2010".

Artikel 2

Denne afgørelse træder i kraft dagen efter den seneste meddelelse til Det Blandede EØS-udvalg i henhold til aftalens artikel 103, stk. 1∗*.

Den anvendes fra den 1. januar 2010.

Artikel 3

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den

På Det Blandede EØS-udvalgs vegne

Formand Sekretærer for Det Blandede EØS-udvalg

[1] EFT L 305 af 30.11.1994, s. 6.

[2] EUT L

* [Ingen forfatningsmæssige krav angivet.] [Forfatningsmæssige krav angivet.]